La Casa de Cultura acull una nova formació del MICOF, “Diabetis: dolça i saludable”
2025-07-24

Amb la col·laboració de la Regidoria de Sanitat de l’Ajuntament de Burjassot, dirigida per Isabel Mª Mora, el Molt Il·lustre Col·legi Oficial de Farmacèutics de València (MICOF) impartiràuna nova formació a la Casa de Cultura, emmarcada en el projecte Xarxa Pacients.

La formació, anomenada “Diabetis: dolça i saludable” tindrà lloc dijous que ve 6 de febrer, de 17.00 a 19.00 hores, i estarà impartida per Carlos García, farmacèutic comunitari a Benidorm i membre del grup de diabetis de SEFAC. A més, també dona consells en Instagram, en el compte @hermanosfarmaceuticos.

Les inscripcions poden realitzar-se en aquest ENLLAÇ.

Després d’aquesta primera formació de l’any, la qual compta també amb la col·laboració de l’Associació de Diabètics de Burjassot i de l’Associació Valenciana de Diabetis, la pròxima cita serà  entre els meos de març i abril, en què el MICOF oferirà un nou curs sobre diabetis.